Foto: Hina

O MOGUĆEM imenovanju Milijana Brkića na mjesto ministra branitelja oglasio se i Stipe Petrina.



"Smatram da Milijan Brkić ne može i ne smije više obnašati nijednu javnu funkciju jer je prije 16 godina odbio izvršiti danu zapovijed".



Naime, te 2000. godine Brkić je kao zapovjednik postrojbe Specijalne policije Alfi odbio naredbu ministra unutarnjih poslova da deblokira prometnicu na području Sinja, a nakon što su tamošnji hrvatski branitelji postavili barikade u znak prosvjeda zbog optužbi za ratni zločin i progona generala Mirka Norca", objavljeno je na Facebook stranici Nezavisne liste Stipe Petrine.

U popodnevnim satima sam Stipe Petrina oglasio se putem reakcije na današnje medijske sadržaje kako bi pojasnio situaciju i korigirao izjavu.

Tekst se nastavlja ispod oglasa

"Ja nisam rekao da je gospodin Brkić "dobio nečastan otpust iz MUP-a"! Rekao sam da je "odbio izvršiti danu zapovijed", pojasnio je.